เตือนกระตุ้นศก.ไม่ฟื้น เกิดปัญหา Stagflation แน่ๆ
นักวิชาการเตือนรัฐบาลคุมโอมิครอนให้อยู่ หากพลาดต้องล็อกดาวน์ เศรษฐกิจสาหัสแน่ๆ
16 ม.ค. 2565

ดร. อนุสรณ์ ธรรมใจ อดีตคณบดีคณะเศรษฐศาสตร์ ม. รังสิต เปิดเผยว่า เศรษฐกิจไทยมีความเสี่ยงเกิดภาวะ Stagflation คือเศรษฐกิจชะลอตัวโตต่ำและเงินเฟ้อปรับตัวขึ้นมาก ทำให้ประชาชนส่วนใหญ่มีปัญหาค่าครองชีพมากขึ้น เนื่องจากปัจจุบัน รายได้ชะลอตัว หนี้สินท่วม ค่าครองชีพสูงขึ้น แถมยังว่างงานอีกหรือทำงานต่ำระดับที่ผ่านมา ราคาสินค้าในไทยเพิ่มขึ้น ทั้ง ราคาพลังงาน ราคาอาหาร เกิดโรคระบาดในหมูทำให้ซ้ำเติมสถานการณ์ ทำให้เนื้อหมูในตลาดลดลง ราคาแพงขึ้น"หากเศรษฐกิจไม่ฟื้นตัวชัดเจนในช่วงไตรมาสสอง ไทยจะเกิด Stagflation แน่นอน ฉะนั้นต้องคุมการแพร่ระบาดของไวรัสโควิดโอมิครอนให้ได้ เพื่อไม่ให้มีการ Lockdown และ สามารถกลับมาเปิดประเทศได้เต็มที่ ภาคการท่องเที่ยวจะได้กระเตื้องขึ้น" ดร.อนุสรณ์ กล่าวดร.อนุสรณ์ กล่าวว่า การใช้ มาตรการสินค้าธงฟ้าราคาประหยัด หรือ เอาเงินงบประมาณไปซื้อเนื้อหมูหรือพืชผลเกษตรแล้วเอาขายต่อให้ประชาชน เป็นการแก้ปัญหาเฉพาหน้า ช่วยบรรเทาปัญหาได้เล็กน้อยมากๆ และ ยังจะเกิดช่องทางของการทุจริตรั่วไหลจากการใช้งบประมาณ หรือ เอื้อประโยชน์ให้คนในเครือข่ายของตัวเอง จึงไม่ใช่เป็นวิธีที่มีประสิทธิภาพและประสิทธิผล รวมทั้งเป็นช่องทางในการหาประโยชน์จากนโยบายได้ วิธีการแก้ปัญหา คือ ควบคุมโรคระบาดให้ได้ และ เพิ่มปริมาณเนื้อหมูเข้าสู่ตลาด